CELEX: 31995R1688
Language: mt
Date: 1995-07-11 00:00:00
Title: Ir-Regolament tal-Kummissjoni (KEE) Nru 1688/95 tal-11 ta’ Lulju 1995 li jemenda r-Regolament (KE) Nru 2883/94 li jistabbilixxi bilanċ previst għall-fornitura lill-Gżejjer Kanarji ta’ prodotti agrikoli li jaqgħu taħt il-miżuri speċifiċi msemmijin fl-Artikoli 2, 3, 4 u 5 tar-Regolament tal-Kunsill (KEE) Nru 1601/92

Avviż Legali Importanti

|

31995R1688

Official Journal L 161 , 12/07/1995 P. 0013 - 0014

		Ir-Regolament tal-Kummissjoni (KEE) Nru 1688/95tal-11 ta’ Lulju 1995li jemenda r-Regolament (KE) Nru 2883/94 li jistabbilixxi bilanċ previst għall-fornitura lill-Gżejjer Kanarji ta’ prodotti agrikoli li jaqgħu taħt il-miżuri speċifiċi msemmijin fl-Artikoli 2, 3, 4 u 5 tar-Regolament tal-Kunsill (KEE) Nru 1601/92IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament (KEE) Nru 1601/92 tal-15 ta’ Ġunju 1992 dwar miżuri speċifiċi għall-Gżejjer Kanarji rigward xi prodotti agrikoli [1], kif l-aħħar emendat bir-Regolament (KE) Nru 3290/94 [2], u b’mod partikolari l-Artikolu 3(4) tiegħu,Billi r-Regolament tal-Kummissjoni (KE) Nru 2790/94 [3], kif emendat bir-Regolament (KE) Nru 2883/94 [4], jippreskrivi regoli dettaljati għall-implementazzjoni ta’ l-arranġamenti speċifiċi għall-fornitura ta’ xi prodotti agrikoli lill-Gżejjer Kanarji;Billi r-Regolament (KE) Nru 2883/94 jistabbilixxi l-bilanċ previst għall-frott u ħxejjex ipproċessati għall-Gżejjer Kanarji għall-perjodu mill-1 ta’ Lulju 1994 sat-30 ta’ Ġunju 1995; billi dak il-bilanċ jista’ jiġi rivedut meta jkun meħtieġ, permezz ta’ aġġustamenti matul is-sena fil-kwantitajiet, fl-ambitu tat-total tal-kwantità preskritta, fuq il-bażi tal-bżonnijiet tar-reġjun; billi sabiex jiġu sodisfatti l-bżonnijiet tal-Gżejjer Kanarji għall-frott u ħxejjex proċessati fl-aħħar tas-sena tas-suq 1994/95; billi l-Anness XI tar-Regolament (KE) Nru 2883/94 irid konsegwentement jiġi emendat b’effett mill-1 ta’ Ġunju 1995;Billi il-miżuri previsti f’dan ir-Regolament huma skond l-opinjoni tal-Kumitat ta’ Ġestjoni għall- Prodotti Proċessati mill-Frott u Ħxejjex,ADOTTAT DAN IR-REGOLAMENT:Artikolu 1L-Anness XI tar-Regolament (KE) Nru 2883/94 qed jiġi hawnhekk mibdul b’dan l-Anness.Artikolu 2Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Għandu japplika mill-1 ta’ Ġunju 1995.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fil-11 ta’ Lulju 1995.Għall-KummissjoniFranz FischlerMembru tal-Kummissjoni[1] ĠU L 173, tas-27.6.1992, p. 13.[2] ĠU L 346, tal-31.12.1994, p. 105.[3] ĠU L 296, tas-17.11.1994, p. 23.[4] ĠU L 304, tad-29.11.1994, p. 18.--------------------------------------------------ANNESS"ANNESS XIFrott u Ħxejjex Proċessati(tunellati) |Kodiċi NM | Deskrizzjoni ta' l-oġġetti | Kwantità |200799 | Preparazzjonijiet għajr preparazzjonijiet omeġenizzati u li jkunu jikkonsistu fi frott li mhux taċ-ċitru. | 3000 [1] || Frott, ġewż u partijiet oħra li jittieklu ta' pjanti, preparati u priservati mod ieħor, kemm jekk ikollhom zokkor jew xi sustanza jew spirtu miżjud għall-ħlewwa u kemm jekk le, li mhumiex speċifikati jew inklużi x'imkien ieħor. | |200820 | — Ananas | 3200 |200830 | — Frott taċ-ċitru | 500 |200840 | — Lanġas | 1600 |200850 | — Berquq | 220 |200870 | — Ħawħ | 7600 |200880 | — Frawli | 180 || — Oħrajn, inklużi taħlitiet ħlief dawk tan-Nru 2008 19 | |200892 | — — Taħlitiet | 1850 |200899 | — — Oħrajn ħlief qlub tal-palm jew taħlitiet | 650 |"[1] Li minnhom 833 tunellati għas-settur ta' l-ipproċessar u/jew l-imballaġġ.[2] Fil-każ ta' prodotti individwali mmarkati b'asterisk doppju l-kwantitajiet fissati jistgħu jiżdiedu, sa massimu ta' 20 %, basta li l-kwantità kollha tal-prodotti konċernati ma' tinqabiżx.--------------------------------------------------